
DR.30.10.2017                                                        81                   

 
Marketplace milikan tempatan. Tempatan juga tidak kurang hebatnya. Kita ada DagangHalal, 
kita ada Aladdin Street, kita ada BuyMalaysia, kita ada Zilzar dan banyak lagi yang mungkin 
kerajaan boleh turut memberikan peluang untuk sama-sama menjayakan pembangunan 
DFTZ ini bagi merancakkan ekonomi Malaysia khususnya dalam bidang E-Dagang. 

Seterusnya menerusi E-Logistic yang merupakan komponen E-Dagang dalam DFTZ 
ini, saya juga ingin mencadangkan supaya player dengan izin ataupun pemain dan juga 
penyedia perkhidmatan tempatan seperti Pos Malaysia, GDEX, kita ada TheLorry, kita ada 
PKT Logistic, EasyParcel dan lain-lain juga dapat diberikan hak dan juga peluang untuk 
menjadi sebahagian daripada ekosistem ini. 

Cadangan mengenai e-Marketplace antarabangsa seperti Alibaba, Amazon dan eBay 
perlu diberi peluang ataupun memberi peluang kepada syarikat Malaysia untuk menjadi 
penyedia gerbang bayaran ataupun dengan izin payment gateway bagi membolehkan 
syarikat tempatan meneroka pasaran global dan juga bersaing untuk menjadi penyedia 
perkhidmatan antarabangsa. Oleh sebab apa saya tekankan? Saya harapkan elemen ini 
tidak ditinggalkan oleh pihak kerajaan. Dalam kita hendak bersaing di peringkat 
antarabangsa, perlu juga untuk kita memberi manfaat kepada the local player, dengan izin 
agar ia boleh bersaing juga di peringkat antarabangsa. Menjadi tanggungjawab agensi 
kerajaan juga memainkan peranan untuk membina dan juga membangunkan local player ini 
dengan izin agar ia dapat menarik lebih banyak penyertaan syarikat Malaysia dalam 
ekosistem seperti yang saya nyatakan tadi.  

Menyentuh mengenai aspek ekonomi dalam konteks persediaan menghadapi 
gelombang IR 4.0 ini, pengenalan kategori kawasan baru seperti Hab Digital Malaysia selain 
pengenalan inisiatif E-Dagang seperti ekosistem E-Dagang dan gerakan pencipta digital 
ataupun digital maker movement ini merupakan satu konduktor terbaik dalam revolusi aktiviti 
ekonomi negara yang telah saya kira menyumbang hampir 16 peratus kepada KDNK negara. 
Jadi langkah yang diambil oleh pihak kerajaan dalam menekankan ekonomi digital melalui 
Bajet 2018 ini pastinya mampu untuk meneruskan momentum yang baik dan positif kepada 
ekosistem ekonomi Malaysia.  

Economy digital dekat Malaysia ini, kita telah melihat beberapa ataupun ramai 
usahawan dan saya hendak memberi contoh seperti Fashion Valet. Fashion Valet ini 
diusahakan oleh saudari Vivy Yusof. Dia merupakan seorang usahawan yang menggunakan 
satu platform E-Commerce yang telah membina empayarnya sendiri dan sampai bukan 
sahaja di peringkat dalam negara tetapi juga ke peringkat global. Jadinya, bagaimana 
kementerian boleh melahirkan lebih ramai lagi Vivy Yusof yang mampu menggunakan 
platform E-Commerce ini untuk menambahkan pendapatan dan inilah yang kita namakan 
sebagai digital economy. 

Kemudian, kita ada contoh lain seperti thelorry.com. Satu usahawan yang juga 
mengimplementasikan economy digital dan telah berjaya. Syarikat ini menawarkan khidmat 
menempah lori secara online dan kita melihat cara dia membuat satu marketing afford dengan 
izin dengan menggunakan Guerrilla Marketing, dengan izin. Inilah yang boleh dijadikan 
contoh kepada usahawan-usahawan talian yang lain. Jadi saya harap pihak kementerian 
dapat melihat angle bagaimana hendak membantu usahawan-usahawan terutamanya dalam 
economy digital ini. 

Seterusnya, mengenai pembangunan luar bandar. Saya pernah membangkitkan satu 
perkataan yang kita panggil rubanization. Saya faham pihak Menteri telah menjawab isu yang 
telah saya bangkitkan. Akan tetapi untuk makluman pihak kementerian, ia bukan hanya 
sekadar hendak menambah bilangan lampu jalan kampung ataupun hendak membesarkan 
jalan itu sendiri. Akan tetapi konsep ini yang kita tengok ini adalah lebih luas daripada konsep 
tersebut. Ianya adalah satu konsep di mana bandar-bandar besar seperti kita lihat sekarang 
ini, bandar-bandar besar seperti Kuala Lumpur ini, ia satu tempat yang menjadi tumpuan. 
Tumpuan di mana rakyat luar bandar semua hendak pergi ke bandar besar untuk mencari 
rezeki. Ini kerana segala kemudahan fasiliti semua tertumpu ke bandar-bandar besar ini. 

Jadinya melalui konsep rubanization ini, kita harapkan ada reverse migration, dengan 
izin di mana anak-anak muda yang telah menerima pengalaman di bandar-bandar besar ini 
pulang ke kampung halaman masing-masing dan menyumbangkan tenaga serta keringat 
mereka di sana. Sebagai contoh, hari ini kita lihat ramai pendidik Semenanjung ini dia sudah 
pergi ke Sabah dan Sarawak. Tidak apa, itu tidak ada masalah kerana kita ini sama satu 
Malaysia tetapi mungkin selepas ini kementerian juga boleh melihat bagaimana anak jati 
Sabah dan Sarawak dekat sana dan yang Semenanjung berada di Semenanjung. 



Marketplace milikan tempatan. Tempatan juga tidak kurang hebatnya. Kita ada DagangHalal, kita ada Aladdin Street, kita ada BuyMalaysia, kita ada Zilzar dan banyak lagi yang mungkin kerajaan boleh turut memberikan peluang untuk sama-sama menjayakan pembangunan DFTZ ini bagi merancakkan ekonomi Malaysia khususnya dalam bidang E-Dagang. Seterusnya menerusi E-Logistic yang merupakan komponen E-Dagang dalam DFTZ ini, saya juga ingin mencadangkan supaya player dengan izin ataupun pemain dan juga penyedia perkhidmatan tempatan seperti Pos Malaysia, GDEX, kita ada TheLorry, kita ada PKT Logistic, EasyParcel dan lain-lain juga dapat diberikan hak dan juga peluang untuk menjadi sebahagian daripada ekosistem ini. Cadangan mengenai e-Marketplace antarabangsa seperti Alibaba, Amazon dan eBay perlu diberi peluang ataupun memberi peluang kepada syarikat Malaysia untuk menjadi penyedia gerbang bayaran ataupun dengan izin payment gateway bagi membolehkan syarikat tempatan meneroka pasaran global dan juga bersaing untuk menjadi penyedia perkhidmatan antarabangsa. Oleh sebab apa saya tekankan? Saya harapkan elemen ini tidak ditinggalkan oleh pihak kerajaan. Dalam kita hendak bersaing di peringkat antarabangsa, perlu juga untuk kita memberi manfaat kepada the local player, dengan izin agar ia boleh bersaing juga di peringkat antarabangsa. Menjadi tanggungjawab agensi kerajaan juga memainkan peranan untuk membina dan juga membangunkan local player ini dengan izin agar ia dapat menarik lebih banyak penyertaan syarikat Malaysia dalam ekosistem seperti yang saya nyatakan tadi. Menyentuh mengenai aspek ekonomi dalam konteks persediaan menghadapi gelombang IR 4.0 ini, pengenalan kategori kawasan baru seperti Hab Digital Malaysia selain pengenalan inisiatif E-Dagang seperti ekosistem E-Dagang dan gerakan pencipta digital ataupun digital maker movement ini merupakan satu konduktor terbaik dalam revolusi aktiviti ekonomi negara yang telah saya kira menyumbang hampir 16 peratus kepada KDNK negara. Jadi langkah yang diambil oleh pihak kerajaan dalam menekankan ekonomi digital melalui Bajet 2018 ini pastinya mampu untuk meneruskan momentum yang baik dan positif kepada ekosistem ekonomi Malaysia. Economy digital dekat Malaysia ini, kita telah melihat beberapa ataupun ramai usahawan dan saya hendak memberi contoh seperti Fashion Valet. Fashion Valet ini diusahakan oleh saudari Vivy Yusof. Dia merupakan seorang usahawan yang menggunakan satu platform E-Commerce yang telah membina empayarnya sendiri dan sampai bukan sahaja di peringkat dalam negara tetapi juga ke peringkat global. Jadinya, bagaimana kementerian boleh melahirkan lebih ramai lagi Vivy Yusof yang mampu menggunakan platform E-Commerce ini untuk menambahkan pendapatan dan inilah yang kita namakan sebagai digital economy. Kemudian, kita ada contoh lain seperti thelorry.com. Satu usahawan yang juga mengimplementasikan economy digital dan telah berjaya. Syarikat ini menawarkan khidmat menempah lori secara online dan kita melihat cara dia membuat satu marketing afford dengan izin dengan menggunakan Guerrilla Marketing, dengan izin. Inilah yang boleh dijadikan contoh kepada usahawan-usahawan talian yang lain. Jadi saya harap pihak kementerian dapat melihat angle bagaimana hendak membantu usahawan-usahawan terutamanya dalam economy digital ini. Seterusnya, mengenai pembangunan luar bandar. Saya pernah membangkitkan satu perkataan yang kita panggil rubanization. Saya faham pihak Menteri telah menjawab isu yang telah saya bangkitkan. Akan tetapi untuk makluman pihak kementerian, ia bukan hanya sekadar hendak menambah bilangan lampu jalan kampung ataupun hendak membesarkan jalan itu sendiri. Akan tetapi konsep ini yang kita tengok ini adalah lebih luas daripada konsep tersebut. Ianya adalah satu konsep di mana bandar-bandar besar seperti kita lihat sekarang ini, bandar-bandar besar seperti Kuala Lumpur ini, ia satu tempat yang menjadi tumpuan. Tumpuan di mana rakyat luar bandar semua hendak pergi ke bandar besar untuk mencari rezeki. Ini kerana segala kemudahan fasiliti semua tertumpu ke bandar-bandar besar ini. Jadinya melalui konsep rubanization ini, kita harapkan ada reverse migration, dengan izin di mana anak-anak muda yang telah menerima pengalaman di bandar-bandar besar ini pulang ke kampung halaman masing-masing dan menyumbangkan tenaga serta keringat mereka di sana. Sebagai contoh, hari ini kita lihat ramai pendidik Semenanjung ini dia sudah pergi ke Sabah dan Sarawak. Tidak apa, itu tidak ada masalah kerana kita ini sama satu Malaysia tetapi mungkin selepas ini kementerian juga boleh melihat bagaimana anak jati Sabah dan Sarawak dekat sana dan yang Semenanjung berada di Semenanjung.